Foto: Hina, Index



ZASTUPNIK i čelni čovjek Živog Zida, Ivan Sinčić, osvrnuo se na prošle izbore i zastupnike u Saboru među kojima je on bio jedini predstavnik svoje stranke.



U prilično nesvakidašnjoj objavi, Sinčić je napisao kako mu je bilo teško ali je izdržao jer je znao da iza svega stoji, napisao je, Božja providnost.



"Bio sam silno tužan prošle izbore kada nitko od mojih suboraca nije sa mnom ušao u Sabor.



Biti sam je najgora sudbina. Biti sam, okružen poluljudima, gore je od pakla.



Shvatio sam poslije da je sve bila Božja providnost i da ćemo uskoro dobiti novu priliku: jači, čvršći, sigurniji, spremniji.



Danas sam sretan sam što se sve ovako odigralo, kao da je netko namjerno posložio stvari upravo ovako; da ljudima otvori oči, da im pokaže tko je kakav i zatim im dade novu priliku.

Oduvijek znam da nas vodi netko moćniji od ljudi i da prije ili poslije mora sve završiti dobro.



Hvala vam što ste ostali uz nas sve ove mjesece, što ste vjerovali u mene. Idemo zajedno u bitku života", napisao je Sinčić na Facebooku.